open-index/open-wikipedia-markdown huggingface dataset:
Ανδρέας Κοκκέβης

Ο **Ανδρέας Κοκκέβης** (1909-1997) ήταν Έλληνας ιατρός και πολιτικός, στενός φίλος και συνεργάτης του Γεωργίου Παπανδρέου. Διατέλεσε επί σειρά ετών βουλευτής Μεσσηνίας, καθώς και υπουργός.

## Βίος
Γεννήθηκε το 1909 στην Χώρα Μεσσηνίας. Σπούδασε στην Ιατρική Σχολή του Πανεπιστημίου Αθηνών.

Διετέλεσε βουλευτής Μεσσηνίας από το 1950 μέχρι το 1952 και από το 1956 μέχρι το 1967 και την επιβολή της χούντας. Αρχικά εκλεγόταν με το Κόμμα Φιλελευθέρων και το 1961 πρωτοστάτησε στην ίδρυση της Ενώσεως Κέντρου.

Χρημάτισε υφυπουργός Κοινωνικής Πρόνοιας (19  Φεβρουαρίου   1964 - 16 Οκτωβρίου 1964) και υπουργός Υγιεινής (16 Οκτωβρίου 1964 - 15 Ιουλίου 1965) στις κυβερνήσεις του Γεωργίου Παπανδρέου.

Μεταπολιτευτικά δραστηριοποιήθηκε στην επανασύσταση της Ενώσεως Κέντρου (Ένωσις Κέντρου - Νέες Δυνάμεις) και διατέλεσε υπουργός Κοινωνικών Υπηρεσιών στην κυβέρνηση Εθνικής Ενότητας υπό τον Κωνσταντίνο Καραμανλή, από τις 24 Ιουλίου 1974 έως τις 9 Οκτωβρίου 1974. Επανεξελέγη βουλευτής Μεσσηνίας στις πρώτες μεταδικτατορικές εκλογές του Νοεμβρίου του 1974, αλλά απέτυχε να επανεκλεγεί το 1977, και προσχώρησε αρχικά στο ΚΟΔΗΣΟ (Σεπτέμβριος 1980) και μετά στη Νέα Δημοκρατία, με την οποία εκλέχθηκε βουλευτής Επικρατείας το 1981 (από τις προσπάθειες του Ράλλη για ανοίγματα στο Κέντρο).

Πέθανε σε ηλικία 88 ετών στις 11 Δεκεμβρίου 1997. Κηδεύτηκε στις 13 Δεκεμβρίου 1997 από το Πρώτο Νεκροταφείο Αθηνών. Ήταν παντρεμένος με την Ηρώ Κοκκέβη και είχαν παιδιά.

## Παραπομπές


Κατηγορία:Βουλευτές Μεσσηνίας
Κατηγορία:Βουλευτές επικρατείας
Κατηγορία:Έλληνες υπουργοί Κοινωνικών Υπηρεσιών
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Έλληνες υπουργοί Υγιεινής
Κατηγορία:Έλληνες υφυπουργοί Υγιεινής
Μουσείο της Ιστορίας των Ανασκαφών της Ολυμπίας

Το κτίριο του Μουσείου της Ιστορίας των ανασκαφών στην Ολυμπία είναι το λεγόμενο Παλαιό Εφορείο και κτίστηκε στις αρχές του 20ου αι., ενδεχομένως λίγο αργότερα από το νεοκλασικό κτήριο του Μουσείου της Ιστορίας των Ολυμπιακών Αγώνων (Παλαιό Μουσείο). Οικοδομικές επεμβάσεις και μικρές προσθήκες έγιναν στη δεκαετία του 1950.

Αρχικά λειτουργούσε ως βοηθητικός χώρος του Παλαιού Μουσείου. Αργότερα ως χώρος γραφείων του Εφόρου Αρχαιοτήτων, και τέλος ως χώρος διαμονής των εφόρων και των αρχαιολόγων που έρχονταν να εργαστούν στην Ολυμπία. Κατά τη δεκαετία του 1990 λειτουργούσε ως αποθηκευτικός χώρος της οικείας Εφορείας Αρχαιοτήτων.

Το 2003 αποφασίστηκε από το Υπουργείο Πολιτισμού το κτήριο να γίνει εκθεσιακός χώρος και να παρουσιαστεί η ιστορία της μεγάλης ανασκαφής του Ιερού του Διός της Ολυμπίας

Αποτελείται από ένα ενιαίο εκθεσιακό χώρο που περιέχει εποπτικό και φωτογραφικό υλικό, μέσα από το οποίο παρουσιάζεται η ιστορία των ανασκαφών της Ολυμπίας. Αναφέρονται οι πρώτες απόπειρες εντοπισμού και ταύτισης του χώρου, οι πρώτες ανασκαφές, ενώ αναλυτικά παρουσιάζεται η συστηματική ανασκαφή του Ιερού από το 1875 έως και σήμερα.

Σκοπός της έκθεσης είναι η παρουσίαση της τεράστιας και πολυδάπανης ανασκαφής της Ολυμπίας, που είναι μία από τις μεγαλύτερες ανασκαφές που πραγματοποιήθηκαν στην Ελλάδα από το Γερμανικό Αρχαιολογικό Ινστιτούτο της Αθήνας.

## Πηγές
* 

Κατηγορία:Αρχαία Ολυμπία
Κατηγορία:Μουσεία στην Ελλάδα
Ολυμπια
Κριστιάν Κούστα

Ο **Κριστιάν Κούστα **(Ελμπασάν, 16 Δεκεμβρίου 1997), είναι Αλβανός ελληνικής υπηκοότητας επαγγελματίας ποδοσφαιριστής ο οποίος αγωνίζεται ως κεντρικός επιθετικός στον Ηρακλή.

## Σταδιοδρομία σε συλλόγους
### Πρώιμη σταδιοδρομία
Ο Κούστα γεννήθηκε στην Αλβανία αλλά ήρθε στην Ελλάδα και ξεκίνησε τη σταδιοδρομία του με τον Π.Α.Ο.Κ. σε ηλικία μόλις 5 ετών.

### Π.Α.Ο.Κ.
Τη σεζόν 2015-16, έκανε το επαγγελματικό ντεμπούτο του υπό τον προπονητή Ιγκόρ Τούντορ, στις 17 Δεκεμβρίου 2015, στον αγώνα Κυπέλλου εναντίον του Ολυμπιακού Βόλου, μπαίνοντας ως αλλαγή στο 46ο λεπτό. Ο αγώνας έληξε ισοπαλία με 1-1.

## Διεθνής σταδιοδρομία
Ο Κούστα συμμετείχε με την Εθνική Αλβανίας U17 για τα προκριματικά του Ευρωπαϊκού πρωταθλήματος τον Οκτώβριο του 2013, υπό τον προπονητή Μουστεντανάγκιτς, όπου εμφανίστηκε και στους τρεις αγώνες, παίζοντας ως αλλαγή στον εναρκτήριο αγώνα εναντίον της Ρουμανίας U17 και στη συνέχεια στους άλλους δύο αγώνες ως βασικός, για να βοηθήσει την ομάδα του για να προχωρήσει στο επόμενο στάδιο.

## Παραπομπές


## Εξωτερικοί σύνδεσμοι
* 
* 

Κατηγορία:Αλβανοί μετανάστες στην Ελλάδα
Κατηγορία:Αλβανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αλβανίας Κ17
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Γ.Α.Σ. Αιγινιακού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΜΦΚ Ζέμπλιν Μιχαλόβτσε
Κατηγορία:Ποδοσφαιριστές Πρωταθλήματος Σλοβακίας
Κατηγορία:Ποδοσφαιριστές ΦΚ Σλάβοϊ Τρεμπίσοφ
Κατηγορία:Ποδοσφαιριστές Α.Ε. Καραϊσκάκης
Κατηγορία:Ποδοσφαιριστές Ο.Φ. Ιεράπετρας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Πολιτογραφημένοι πολίτες της Ελλάδας
Καμπάνα της Ουέσκας

δεξιά|μικρογραφία|300x300εσ|''Η Καμπάνα της Ουέσκας, ''πίνακας του José Casado del Alisal
Η **Καμπάνα της Ουέσκας** είναι ένας μύθος που περιγράφει πώς ο Ραμίρο Β΄ της Αραγωνίας, ο Μοναχός, έκοψε τα κεφάλια των δώδεκα ευγενών που δεν τον υπάκουαν. Ο θρύλος είναι καταγεγραμμένος στο ποίημα *Cantar de la campana de Huesca*, στην Αραγωνική γλώσσα, έργο αγνώστου συγγραφέα του 13ου αιώνα και αποτελεί μέρος της λαϊκής παράδοσης στην Αραγωνία, και ιδιαίτερα στην πόλη της Ουέσκας. 

## Ιστορία
Μετά τον θάνατο του Αλφόνσου Α΄της Αραγωνίας το 1134 χωρίς να αφήσει απογόνους, ο αδελφός του Ραμίρο, ο επίσκοπος της Ρόδας (*Roda de Isábena)*, κληρονόμησε το Βασίλειο της Αραγωνίας, ένα από τα κράτη της Ιβηρικής Χερσονήσου. Εκείνη την εποχή το βασίλειο είχε σοβαρά εγχώρια και ξένα προβλήματα.

Το Χρονικό του Σαν Χουάν ντε λα Πένια *(Crónica de San Juan de la Peña)* από τον 14ο αιώνα, διηγείται πώς ο Ραμίρο Β΄ ήταν τόσο ανήσυχος για το γεγονός πως οι ευγενείς του καταχρώνται την υπομονή του, που έστειλε ένα αγγελιοφόρο κήρυκα στο Αββαείο του Saint-Pons-de-Thomières να ζητήσει συμβουλές από τον πρώην αφέντη του.

Ο κήρυκας εμφανίστηκε στον κήπο της μονής, όπου ο γέρος μοναχός αφαιρούσε τα κεφάλια από τριαντάφυλλα που ξεχώρισαν από τα υπόλοιπα (σε άλλες εκδοχές της ιστορίας, τα τριαντάφυλλα αντικαθίστανται από λάχανα). Ο μοναχός στην συνέχεια είπε στον κήρυκα να μεταφέρει την συμβουλή του στον βασιλιά, η οποία ήταν να επαναλάβει αυτό που είχε δει ο κήρυκας.

Μετά την την επιστροφή του κήρυκα, ο Ραμίρο Β΄ έστειλε μήνυμα στον αρχηγό των ευγενών, καλώντας όλους τους ευγενείς του βασιλείου να τον επισκεφτούν, με την δικαιολογία ότι ήθελε να τους δείξει μία καμπάνα που χτίζει η οποία μπορούσε να ακουστεί σε όλη την Αραγωνία. Όταν οι ευγενείς έφτασαν, ο βασιλιάς τους ανάγκασε να εισέρχονται ένας-ένας στο δωμάτιο όπου βρισκόταν η καμπάνα, όπου τους περίμενε ο ίδιος. Στην συνέχεια, καθώς αυτοί εισέρχονταν αποκεφάλιζε τους πιο απείθαρχους από αυτούς. Έπειτα τοποθέτησε σε κύκλο τα κεφάλια τους, με το κεφάλι του επισκόπου της Χάκας να ξεχωρίζει στο κέντρο κρεμασμένο από το γλωσσίδι της καμπάνας. Στο τέλος συγκάλεσε τους υπόλοιπους ευγενείς και τους παρουσίασε το αποτέλεσμα ως παράδειγμα τιμωρίας για την ανυπακοή τους προκειμένου να συνετιστούν. Με αυτόν τον τρόπο ο Ραμίρο Β΄ κατέστειλε την ανταρσία τους εναντίον του.

## Παραπομπές


## Αναφορές
* Alvar, Carlos y Manuel ALVAR, *Épica medieval española*, Μαδρίτη, Cátedra, 1997. 
* Laliena Corbera, Carlos, *La campana de Huesca*, Σαραγόσα, CAI (CAI 100, nº 69), 2000. 
* Soria Andreu, Francisca, "Προκαταρκτική Μελέτη" στο: Lope de Vega, *La campana de Aragón*, Σαραγόσα, Ίδρυμα «Fernando el Católico», 2001, σελ. 5-70. 

## Εξωτερικοί σύνδεσμοι
* Ingrid Vindel Pérez, "Ανάλυση και μελέτη του υλικού χρονολόγησης σε μια γερασμένη κωμωδία: ''La campana de Aragón"'', ''Espéculo. Revista de estudios literarios.'' Universidad Complutense de Madrid, 2004.
* Συνδέσεις σε Μουσείο της Ουέσκα της Επαρχίας

Κατηγορία:Αραγωνία
Κατηγορία:Ισπανική μυθολογία
Κατηγορία:Μεσαιωνική Ισπανία
Κατηγορία:Πολιτισμός στην Ισπανία
Νίκος Μελίσσας

Ο **Νίκος Μελίσσας** (γεννημένος στις 24 Φεβρουαρίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για την ΑΕ Λάρισας.

## Σταδιοδρομία σε συλλόγους

## Παραπομπές


Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Ηρακλή Ψαχνών
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Σ. Φωκικού Άμφισσας
Κατηγορία:Ποδοσφαιριστές Α.Ε. Σπάρτης
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Α.Ε. Λάρισας
Ανδρέας Ξανθός

Ο ** Ανδρέας Ξανθός** είναι Έλληνας ιατρός και πολιτικός. Διετέλεσε βουλευτής του ΣΥΡΙΖΑ, υπουργός Υγείας και αναπληρωτής υπουργός Υγείας και Κοινωνικών Ασφαλίσεων.

## Βιογραφία
Γεννήθηκε το 1960 στο Ρέθυμνο. Είναι ιατρός-μικροβιολόγος και έχει διατελέσει για πολλά χρόνια πρόεδρος της Ένωσης Γιατρών ΕΣΥ του νομού Ρεθύμνου.

Συμμετείχε ενεργά στην ίδρυση του Εθελοντικού Ιατρείου Κοινωνικής Αλληλεγγύης που λειτουργεί στο Ρέθυμνο από το 2008.

### Πολιτική δραστηριότητα
Συμμετείχε στις νομαρχιακές εκλογές του 2006 με την Εναλλακτική Κίνηση Πολιτών και στις βουλευτικές εκλογές του 2009 ως υποψήφιος του ΣΥΡΙΖΑ. Tον Οκτώβριο του 2010 ήταν υποψήφιος αντιπεριφερειάρχης στο νομό Ρεθύμνου με τον συνδυασμό Ριζοσπαστική Συνεργασία Κρήτης με υποψήφιο περιφερειάρχη τον Γιώργο Σταθάκη.

Είναι μέλος της Κεντρικής Επιτροπής του ΣΥΡΙΖΑ.

Εκλεγόταν βουλευτής Ρεθύμνου με τον ΣΥΡΙΖΑ από τον Μάιο 2012 μέχρι τις εκλογές του 2019.

Στην πρώτη κυβέρνηση του Αλέξη Τσίπρα ήταν αναπληρωτής υπουργός Υγείας και Κοινωνικών Ασφαλίσεων και στη δεύτερη υπουργός Υγείας.

## Παραπομπές


Κατηγορία:Έλληνες μικροβιολόγοι
Κατηγορία:Έλληνες αναπληρωτές υπουργοί Υγείας και Κοινωνικών Ασφαλίσεων
Κατηγορία:Έλληνες υπουργοί Υγείας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ρεθύμνου
Νίκη Φούντα

Η **Νίκη Φούντα** (30 Μαΐου 1980) είναι Ελληνίδα αρχιτέκτονας και πρώην βουλευτής της Δημοκρατικής Αριστεράς.

## Βιογραφικά στοιχεία

Γεννήθηκε το 1980 στην Αθήνα και είναι κόρη της Φανής Ψυχογιού - Φούντα, αρχιτέκτονα, υποψήφιας βουλευτή με τον Συνασπισμό και κόρης του ιστορικού Ντίνου Ψυχογιού. Είναι τελειόφοιτη του τμήματος αρχιτεκτόνων μηχανικών του ΕΜΠ και έχει εργαστεί ως αρχιτέκτονας.

## Πολιτική σταδιοδρομία
Εξελέγη βουλευτής Αιτωλοακαρνανίας με τη Δημοκρατική Αριστερά στις εκλογές του Μαΐου και του Ιουνίου του 2012.

Στη συνέχεια, αποχώρησε από τη ΔΗΜΑΡ και εντάχθηκε στο Ποτάμι. Έβαλε υποψηφιότητα στις εκλογές του Ιανουαρίου και του Σεπτεμβρίου του 2015, όμως δεν κατάφερε να επανεκλεγεί.

Τον Ιούλιο του 2016 δήλωσε την υποστήριξή της στη Δημοκρατική Ευθύνη, το κόμμα του Χάρη Θεοχάρη.

Στις εκλογές του 2019 ήταν υποψήφια με το Κίνημα Αλλαγής στην Αιτωλοακαρνανία, ωστόσο δεν εξελέγη.

## Παραπομπές


## Εξωτερικοί σύνδεσμοι
*Προσωπική ιστοσελίδα

Κατηγορία:Έλληνες αρχιτέκτονες
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Δημοκρατική Αριστερά
Πισίνα υπερχείλισης

[μικρογραφία|Πισίνα υπερχείλισης στην [Κεράλα, Ινδία.]]
Μια **πισίνα υπερχείλισης** είναι μια πισίνα η οποία προκαλεί την οφθαλμαπάτη ότι το νερό φτάνει μέχρι τον ορίζoντα ή ακόμα ότι εξαφανίζεται ή επεκτείνεται επ' άπειρον. Η οπτική αυτή ψευδαίσθηση επιτυγχάνεται με την κατασκευή της πισίνας με υπερυψωμένο τοιχίο, επάνω από το οποίο υπερχειλίζεται το νερό, εξ ου και το όνομα "infinity pool". Με αυτόν τον τρόπο το νερό φαίνεται να ρέει στο άπειρο, ειδικά όταν αντικατοπτρίζεται ο ορίζοντας.

## Σχεδιασμός
Οι πισίνες υπερχείλισης είναι ακριβές και για την κατασκευή τους απαιτείται εκτεταμένος δομικός, αρχιτεκτονικός και μηχανολογικός σχεδιασμός, επειδή συχνά χτίζονται σε επισφαλή σημεία (προεξοχές ή άκρα κτιρίων, βουνοκορυφές ή πλαγιές, κοντά σε θάλασσα) και είναι αναγκαία μια γερή δομή. Η μηχανολογική δομή πρέπει να βασίζεται στις γεωολογικές συνθήκες του τόπου. Συνήθως το υψηλό κόστος κατασκευής οφείλεται στο σύστημα βάσης που κρατά την πισίνα αγκυρωμένη σε μια πλαγιά.

Το άκρο της πισίνας καταλήγει σε υπερχειλιστή που βρίσκεται 1,6 με 6,4 χιλιοστά πιο χαμηλά από το απαιτούμενο επίπεδο νερού της πισίνας. Το νερό περνά πάνω από το τοιχίο, πέφτει σε έναν συλλέκτη και από εκεί οδηγείται, μέσω αντλίας, πάλι στην πισίνα.

## Αναφορές


## Εξωτερικοί σύνδεσμοι
How Infinity Pools Work: The Optical Illusion, Explained

Κατηγορία:Αρχιτεκτονική
Κατηγορία:Αρχιτεκτονική τοπίου
Pokémon Theme

To ***Pokémon Theme*** (γνωστό και ως ***Gotta Catch 'Em All***) είναι τραγούδι, που γράφτηκε από τον Τζον Σίγκλερ και τον Τζον Λόφλερ, και ερμηνεύτηκε από τον Τζέισον Πέιτζ. Πρόκειται για το μουσικό θέμα του πρώτου κύκλου της αγγλικής έκδοσης της σειράς άνιμε, *[[Pokémon (τηλεοπτική σειρά)|Pokémon]]*. Από τη στιγμή της κυκλοφορίας του, το κομμάτι έγινε συνώνυμο του franchise.

Το τραγούδι έχει μπει τρεις φορές στα αμερικανικά charts, μία στα *Hot Dance Singles Sales*, το 2000, φτάνοντας την 3η θέση, και δύο φορές στα *Kid Digital Songs*, μία το 2010, όπου έφτασε έως το νούμερο 10 και άλλη μία φόρα το 2016, φτάνοντας έως την 4η θέση.

## Παραπομπές


## Εξωτερικοί σύνδεσμοι
* Οι στίχοι στο MetroLyrics 

Κατηγορία:Pokémon
Κατηγορία:Τραγούδια του 1999
Καρλ Τσέρνι

Ο **Καρλ Τσέρνι** (Λέοπολντστατ, προάστιο της Βιέννης, 21 Φεβρουαρίου 1791 – Βιέννη 15 Ιουλίου 1857) ήταν Αυστριακός πιανίστας και συνθέτης, σημαντικός εκπρόσωπος του κινήματος του ρομαντισμού.

## Βιoγραφία
Ο Τσέρνι γεννήθηκε στο προάστιο της Βιέννης Λέοπολντστατ και βαπτίστηκε στο Ναό του Αγίου Λεοπόλδου. Οι γονείς του ήταν Τσεχικής καταγωγής. Η μητέρα του ήταν Μοραβή και ο πατέρας του μιλούσε πολύ καλά τα Βοημικά. Επίσης ο μικρός Καρλ μιλούσε τη συγκεκριμένη γλώσσα παρέα και με τους δυο γονείς του. Προερχόταν από μουσική οικογένεια. Ο παππούς του έπαιζε βιολί στο Νίμπουρκ, κοντά στην Πράγα κι ο πατέρας του, ο Βέντσελ έπαιζε όμποε και πιάνο. Όταν ο Κάρλ έγινε 6 ετών, ο πατέρας του διορίστηκε Καθηγητής πιάνου σε μια κωμόπολη της Πολωνίας κι όλη η οικογένεια Τσέρνυ εγκαταστάθηκε στη συγκεκριμένη χώρα. Εκεί έμειναν μέχρι το 1795. Τότε η Πολωνία διασπάστηκε για 3η φορά κι αυτό ανάγκασε τους Τσέρνι να επιστρέψουν πίσω στη Βιέννη.

## Παραπομπές


Κατηγορία:Αυστριακοί συνθέτες κλασικής μουσικής
Κατηγορία:Γερμανοί συνθέτες κλασικής μουσικής
Κατηγορία:Συνθέτες του Ρομαντισμού
Έλενορ Άμποτ

Η **Έλενορ Πλάιστεντ Άμποτ** (1875 – 1935)
ήταν Αμερικανίδα εικονογράφος βιβλίων, σκηνογράφος και ζωγράφος της Αρτ Νουβό. Εικονογράφησε τις εκδόσεις των παραμυθιών των αδελφών Γκριμ στις αρχές του 20ου αιώνα, το *[[Ροβινσώνας Κρούσος|Ροβινσώνα Κρούσο]]*, το μυθιστόρημα *[[Απαγωγή (μυθιστόρημα)|Απαγωγή]]* και άλλα βιβλία και περιοδικά. Σπούδασε σε τρία σχολεία τέχνης στη Φιλαδέλφεια και το Παρίσι και επηρεάστηκε από τον Χάουαρντ Πάυλ. Υπήρξε μέλος της ομάδας Νέα Γυναίκα οι οποίες ζητούσαν εκπαιδευτικές και επαγγελματικές ευκαιρίες για τις γυναίκες, συμπεριλαμβανομένης της δημιουργίας επαγγελματικών ενώσεων τέχνης όπως το *The Plastic Club* για να προωθούν τη δουλειά τους. Ήταν παντρεμένη με τον επίσης καλλιτέχνη και δικηγόρο *C. Yarnall Abbott*.

## Πρώτα χρόνια και εκπαίδευση
Η Έλενορ Πλάιστεντ γεννήθηκε στο Λίνκολν του Μέιν. Σπούδασε τέχνη στη Σχολή Σχεδίου για Γυναίκες της Φιλαδέλφεια, στην Ακαδημία των Καλών Τεχνών της Πενσυλβάνια και στο Παρίσι στην Académie des Beaux-Arts όπου και τα έργα της εκτέθηκαν. Η Άμποτ επέστρεψε πίσω στη Φιλαδέλφεια το 1899. Επηρεάστηκε σημαντικά από τον Χάουαρντ Πάυλ, που ήταν καθηγητής της στο Ινστιτούτο Ντρέξελ. Έλεγε  αργότερα στη ζωή της που δημιούργησε τα αγαπημένα της κομμάτια τέχνης κάτω από την καθοδήγησή του.

## Καριέρα
Η Άμποτ, γνωστή για τις εικονογραφήσεις βιβλίων ήταν επίσης ζωγράφος τοπίων, πορτρέτων και σκηνικών συμπεριλαμβανομένων των έργων της για την παραγωγή του Θεάτρου Χέτζροου, «Ο Αυτοκράτορας Τζόουνς». Έχει δημιουργήσει εικονογραφήσεις για το  περιοδικό *Harper's Magazine*, την εφημερίδα *Saturday Evening Post* και το περιοδικό *Scribner's*. Η Άμποτ δημιούργησε εικονογραφήσεις για βιβλία όπως το *Νησί του θησαυρού* και *Απαγωγή* του Ρόμπερτ Λούις Στίβενσον, την *Οικογένεια Ελβετών Ροβινσώνων* του Γιόχαν Βυς, *Ένα παλιομοδίτικο κορίτσι* της Λουίζα Μέι Άλκοτ καθώς και τα *Παραμύθια των αδελφών Γκριμ*.

## Συλλογές
* Μουσείο *Brandywine River*, *Chadds Ford*, Πενσυλβάνια
***Είχα απελπιστεί όταν τα πουλιά επέστρεψαν*, , υδατοχρώματα σε πίνακα απεικόνισης για το *Swiss Family Robinson*

## Πίνακες

File:Rose Valley by Elenore Abbott.jpg|*Κοιλάδα με τριανταφυλλιές* πτυσσόμενη οθόνη, 1903 ή 1904
File:Elenore Abbott - Now and Again I Stumbled - 1911.jpg|"Τώρα και πάλι σκοντάφτω," για το *Νησί του θησαυρού* του Ρόμπερτ Λούις Στίβενσον 1911. Μουσείο τέχνης Ντελαγουέρ.
File:Cinderella by Elenore Abbott.jpg|"Θρόισε και ανακίνησε τον εαυτό σου αγαπητό δέντρο. Και ρίξε μου κάτω το ασήμι και το χρυσό," για την *Σταχτοπούτα*, 1920
File:Elenore Abbott - Six Swans - 1920.jpg|"Κοίταξε ολόγυρα και είδε κύκνους να πετούν στον αέρα", *Οι έξι κύκνοι* για τα *Παραμύθια των αδελφών Γκριμ*, 1920
File:Elenore Abbott - Soaring Lark - 1920.jpg|"Ο γρύπας τους μετέφερε πάνω από την Ερυθρά Θάλασσα", *Soaring Lark* για τα *Παραμύθια των αδελφών Γκριμ*, 1920


## Σημειώσεις


## Παραπομπές


## Περαιτέρω Ανάγνωση
*Wolf, Eva Nagel. "Έλενορ Άμποτ εικονογράφος." *The International Studio*. Λονδίνο: John Lane Company (1919). pp XXVII

## Εξωτερικοί σύνδεσμοι

Κατηγορία:Αμερικανίδες ζωγράφοι
Κατηγορία:Αμερικανοί εικονογράφοι
Κατηγορία:Νέα Γυναίκα
Κατηγορία:Αμερικανοί φεμινιστές
Call Me (τραγούδι, Blondie)

To **Call Me** είναι ένα τραγούδι του new wave αμερικανικού συγκροτήματος Blondie, το οποίο γράφτηκε από την Ντέμπι Χάρι και τον Τζιόρτζιο Μόροντερ. Το τραγούδι συμπεριλήφθηκε στο soundtrack της ταινίας του 1980, *[[American Gigolo]]*. Με την κυκλοφορία του σε single το τραγούδι έφτασε το νούμερο ένα των αμερικανικών *[[Billboard Hot 100]]*, όπου παρέμεινε για 6 εβδομάδες και αποτέλεσε το πιο επιτυχημένο single του σχήματος και το δεύτερο που φτάνει στο νούμερο 1. Το νούμερο 1 έφτασε και στα καναδικά charts και στα βρετανικά. Βάσει του *[[Billboard]]*, ήταν το πιο επιτυχημένο single για τη χρονιά του 1980, ενώ για το *[[RPM]]* τρίτο.

## Παραπομπές


## Εξωτερικοί σύνδεσμοι
* Full lyrics of this song  at MetroLyrics

Κατηγορία:Τραγούδια του 1980
Κατηγορία:Τραγούδια των Blondie
Κατηγορία:Singles του 1980
Κατηγορία:Singles της Chrysalis Records
Κατηγορία:Πολύγλωσσα τραγούδια
Κατηγορία:Τραγούδια με φεμινιστικά μηνύματα
Κατηγορία:Νούμερο 1 singles στα Billboard Hot 100
Κατηγορία:Τραγούδια γραμμένα για ταινίες
Chariots of Fire (ορχηστρικό)

To **Chariots of Fire** είναι ένα ορχηστρικό κομμάτι σε σύνθεση Βαγγέλη Παπαθανασίου, το οποίο συμπεριλήφθηκε στο soundtrack της ταινίας *[[Οι δρόμοι της φωτιάς]]*, το 1981. To single, που κυκλοφόρησε το κομμάτι γνώρισε αρκετή επιτυχία, φτάνοντας στο νούμερο 1 των αμερικανικών *[[Billboard Hot 100]]* και *Billboard Adult Contemporary*. Το κομμάτι με το πέρας των χρόνων έχει διασκευαστεί από πολλούς καλλιτέχνες, ενώ χρησιμοποιείται και σε αθλητικά εκδηλώσεις.

Το κομμάτι, κατά κάποιον τρόπο, έχει συνδεθεί με τους Ολυμπιακούς Αγώνες, αρχής γενομένης από τους Χειμερινούς Αγώνες, του 1980, στο Σαράγιεβο, όταν χρησιμοποιήθηκε ως ο ύμνος/θέμα της διοργάνωσης. Κατόπιν, ακούστηκε και στους Θερινούς Ολυμπιακούς της Ατλάντα, το 1996, αλλά και σε άλλους όπως του Λονδίνου, το 2012.

## Παραπομπές


## Εξωτερικοί σύνδεσμοι
* [ Song Review] from AllMusic

Κατηγορία:Τραγούδια του 1981
Κατηγορία:Τραγούδια του Βαγγέλη Παπαθανασίου
Κατηγορία:Singles του 1981
Κατηγορία:Singles του 1982
Κατηγορία:Νούμερο 1 singles στα Billboard Hot 100
Κατηγορία:Τραγούδια γραμμένα για ταινίες
Γιάννης Ντουνιάς

Ο **Γιάννης Ντουνιάς** (Πειραιάς, 17 Οκτωβρίου 1943) είναι Έλληνας λαϊκός τραγουδιστής.   

## Βιογραφία
Γεννήθηκε στην Αθήνα. Πρωτοεμφανίστηκε στη δισκογραφία το 1969 ερμηνεύοντας το τραγούδι *Έμπαινε Γιώργο Έμπαινε* σε στίχους και μουσική Γιάννη Καραμπεσίνη. Το 1971 έβγαλε τον 1ο προσωπικό δίσκο του, με τίτλο το ονοματεπώνυμό του. Την επόμενη χρονιά ερμήνευσε το τραγούδι *Ο Ταρζάν* σε στίχους και μουσική Γιάννη Μαρκόπουλου και το 1974 έβγαλε τον δίσκο Κρίμα μου και κρίμα σου με 12 τραγούδια σε στίχους Πυθαγόρα και μουσική Χρήστου Νικολόπουλου.

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Every Breath You Take

Το **Every Breath You Take** είναι ένα τραγούδι του αγγλικού rock συγκροτήματος The Police, το οποίο συμπεριλήφθηκε στον δίσκο *[[Synchronicity (άλμπουμ)|Synchronicity]]*, το 1983. Το τραγούδι γράφτηκε από τον Sting, και το single, που κυκλοφόρησε την ίδια χρονιά, έγινε hit, πιάνοντας την κορυφή του *[[Billboard Hot 100]]*, για οχτώ εβδομάδες (το μόνο single του σχήματος που έφτασε το νούμερο 1 στα αμερικανικά charts), αλλά και των βρετανικών για τέσσερις. Στο νούμερο 1 των  Billboard Top Tracks, έμεινε εννέα εβδομάδες.

Στην 26η ετήσια τελετή των Grammy, το τραγούδι υπήρξε υποψήφιο σε τρεις κατηγορίες: *Τραγούδι της Χρονιάς*, *Καλύτερη Ποπ Ερμηνεία σε Ντούο* και, τέλος, *Ηχογράφηση της Χρονιάς*, κερδίζοντας, τελικά, τα πρώτα δύο. Ενώ, ο Sting, για τους στίχους του κομματιού κέρδισε ε΄να *Ivor Novello Awards*. Το κομμάτι γνώρισε αρκετές διακρίσεις σε περιοδικά και τηλεοπτικούς σταθμούς, μετά το έτος της κυκλοφορίας του.

Το τραγούδι θεωρείται το αντιπροσωπευτικότερο του συγκροτήματος, όπως επίσης και του ίδιου του Sting. Το 1983, αναγνώστες και κριτικοί του περιοδικού *[[Rolling Stone]]*, ψήφισαν ως το *Καλύτερα Τραγούδι της Χρονιάς*. Στις ΗΠΑ, το single, ήταν το πιο επιτυχημένο για το 1983, αλλά και το πέμπτο πιο επιτυχημένο όλης της δεκαετίας. Ενώ και το *[[Billboard]]*, το κατέταξε τραγούδι-νούμερο 1, για το 1983. Το περιοδικό *Rolling Stone*, στον κατάλογό του με τα *[[Κατάλογος με τα 500 σημαντικότερα τραγούδια όλων των εποχών (Rolling Stone)|500 Σπουδαιότερα Τραγούδια όλων των εποχών]]*, το κατέταξε στην 84η θέση, ενώ εντάχθηκε και στο Rock and Roll Hall of Fame. Στο *Billboard's Hot 100 All-Time Top Songs*, κατατάχθηκε στην 25η θέση. 

## Παραπομπές


## Εξωτερικοί σύνδεσμοι
*Classic Tracks: The Police's 'Every Breath You Take'

Κατηγορία:Τραγούδια του 1983
Κατηγορία:Τραγούδια των The Police
Κατηγορία:Singles του 1983
Κατηγορία:Singles της A&M Records
Κατηγορία:Νούμερο 1 singles στα Billboard Hot 100
Careless Whisper

To **Careless Whisper** είναι ένα τραγούδι του Τζορτζ Μάικλ, που, όμως, συμπεριλήφθηκε στον δίσκο *[[Make It Big]]*, των Wham! το 1984. Το κομμάτι γράφτηκε από τον Μάικλ και τον Άντριου Ρίντγκλι. Ήταν το πρώτο solo single του Μάικλ και χρησιμοποιήθηκε στις ζωντανές εκτελέσεις του ντούο. Χαρακτηριστικό του τραγουδιού είναι η εισαγωγή του, η οποία παίχτηκε με σαξόφωνο. Το single έγινε αμέσως μεγάλη επιτυχία, παγκοσμίως, φτάνοντας σχεδόν σε 25 χώρες το νούμερο 1 στα charts, πουλώντας και περί τα 6 εκατομμύρια αντίτυπα.

## Παραπομπές


Κατηγορία:Τραγούδια του 1984
Κατηγορία:Τραγούδια του Τζορτζ Μάικλ
Κατηγορία:Singles του 1984
Κατηγορία:Singles του 1985
Κατηγορία:Singles του 2009
Κατηγορία:Singles της Columbia Records
Κατηγορία:Singles (ντεμπούτο)
Κατηγορία:Νούμερο 1 singles στα Billboard Hot 100
Κατηγορία:Singles της Sony Music
Δημήτρης Σαριδάκης

Ο **Δημήτρης Σαριδάκης** (Κασταμονίτσα Ηρακλείου, 1912 – 1977) ήταν Έλληνας ζωγράφος γνωστός για τα βυζαντινής τέχνης έργα του. Χαρακτηριστικά έργα του αποτελούν η *Παράδοση της Κάρας του Αγίου Τίτου*, που βρίσκεται στο παρεκκλήσι Ιεράς Αρχιεπισκοπής Κρήτης, καθώς και οι μεγάλες εικόνες στο ναό του Αγίου Τίτου.

## Βιογραφία
Γεννήθηκε το 1912 στην Κασταμονίτσα Ηρακλείου και φοίτησε στο Γυμνάσιο Καστελλίου. Το 1936 εισήχθη στο προκαταρτικό τμήμα της Ανωτάτης Σχολής Καλών Τεχνών και κατόπιν στα εργαστήρια, όπου ολοκλήρωσε τις σπουδές του σε δύο φάσεις, εξαιτίας του Ελληνοϊταλικού Πολέμου. Kατά την φοίτησή του στην σχολή, παρακολούθησε μαθήματα με καθηγητές τους  Ζαχαρία Παπαντωνίου στο μάθημα της ιστορίας της τέχνης. Μετά την αποφοίτησή του υπηρέτησε ως έμμισθος υπάλληλος στην Υγειονομική Υπηρεσία Στρατού. Λίγο μετά το 1950 εγκαταστάθηκε στο Ηράκλειο, όπου και άνοιξε εργαστήριο αγιογραφίας. Πέθανε το 1977.

## Κλοπή πρώιμου έργου του
Το 1942 εκλάπησαν από το πατρικό του σπίτι από τις κατοχικές δυνάμεις όλα τα πρώιμα έργα του, τα οποία δεν έχουν βρεθεί μέχρι και σήμερα. Ο Σαριδάκης είχε κηρυχθεί καταζητούμενος κατά την διάρκεια της κατοχής και κρύβονταν σε συγγενικά σπίτια ή σε λαγκάδια της Δίκτης.

## Παραπομπές


## Προτεινόμενη βιβλιογραφία
* 

Κατηγορία:Έλληνες αγιογράφοι
Κύπελλο Ισπανίας ποδοσφαίρου ανδρών 1955

Το **Κύπελλο Ποδοσφαίρου Ισπανίας 1955** ήταν η 52η φορά που διοργανώθηκε το κύπελλο. Η Διοργάνωση ξεκίνησε στις 17 Απριλίου του 1955 και ολοκληρώθηκε στις 5 Ιουνίου του 1955, με το τελικό.

## Γύρος των 16

** Επανάληψη **

Η Ρεάλ Μαδρίτης και η Μπαρτσελόνα πέρασαν στον επόμενο γύρο με bye.

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 1955]]*

Ο τελικός έγινε στις 5 Ιουνίου 1955 με τη Αθλέτικ Μπιλμπάο να επικρατεί με 1-0 της Σεβίλλης.

 

Κυπελλο Ανδρων 1956
Κατηγορία:Εγχώρια ποδοσφαιρικά κύπελλα 1956
Τόργκεϊ Μπριν

Ο **Τόργκεϊ Μπριν** (*Torgeir Bryn*) (Όσλο, 19 Αυγούστου 1964), είναι Νορβηγός πρώην διεθνής επαγγελματίας καλαθοσφαιριστής. Έχει ύψος 2,06 μέτρα και αγωνιζόταν στη θέση του Πάουερ φόργουορντ.

## Σταδιοδροομία
Ο Μπριν ξεκίνησε την καριέρα του σε ηλικία δεκαοκτώ ετών από την Αμερούντ Μπάσκετ, στην οποία παρέμεινε μέχρι το 1985. Συνέχισε στις Ηνωμένες Πολιτείες, όπου σπούδασε για δύο χρόνια στο κολέγιο Μίρα Κόστα και δύο ακόμη στο Τέξας Στέιτ. Με τους Μπόμπκατς του Τέξας αγωνίστηκε σε 61 αγώνες με μέσους όρους 15,9 πόντων και 8,2 ριμπάουντ.

Το 1989, έπαιξε στο ΝΒΑ με την ομάδα των Λος Άντζελες Κλίπερς για τρεις αγώνες, πριν συνεχίσει στο CBA. Το καλοκαίρι του 1990, συμφώνησε με τη γαλλική Κονιάκ και συνέχισε στην ισπανική Μπρεογκάν, πριν μεταγραφεί στους Φορτ Γουέιν Φιούρι του CBA για δύο σεζόν.

Το 1993-94, φόρεσε τη φανέλα της Εβρέ Μπάσκετ από τη Γαλλία και την επόμενη χρονιά αγωνίστηκε στην ισπανική Εστουδιάντες και την πορτογαλική Μπενφίκα, με την οποία κατέκτησε το νταμπλ. Το 1995-96, κατέκτησε το πρωτάθλημα Λιθουανίας με τη Ζάλγκιρις Κάουνας, ενώ την επόμενη χρονιά επέστρεψε στη Γαλλία, φορώντας τη φανέλα της Ορτέζ.

Μετά από μία σεζόν στη Λε Μαν, συνέχισε στη Γάνδη από το Βέλγιο και την ιταλική Αουρόρα Τζέζι και το 1999-00, αγωνίστηκε στο ελληνικό πρωτάθλημα με την ομάδα του Άρη, παίζοντας σε 22 ματς με μέσους όρους 1,9 πόντων και 2,5 ριμπάουντ.

Το 2000, μεταγράφηκε στην ομάδα από την οποία ξεκίνησε, την Αμερούντ Μπάσκετ και το 2002-03 συνέχισε στους Χάρσταντ Βίκινγκς. Αποχώρησε από την ενεργό δράση σε ηλικία 39 ετών, για να επιστρέψει το 2007 στην Αμερούντ, παραμένοντας για δύο ακόμη σεζόν και σταματώντας το μπάσκετ σε ηλικία 45 ετών.

Παράλληλα, αποτέλεσε βασικό στέλεχος της εθνικής ανδρών της Νορβηγίας, με την οποία έπαιξε σε 111 αγώνες.

## Τίτλοι
* 1 Πρωτάθλημα Πορτογαλίας: 1995
* 1 Κύπελλο Πορτογαλίας: 1995
* 1 Πρωτάθλημα Λιθουανίας: 1996
* 1 Πρωτάθλημα Νορβηγίας: 2001

## Παραπομπές


## Πηγές
* Torgeir Bryn Past Stats, Playoff Stats, Statistics, History, and Awards
* DraftExpressProfile: Torgeir Bryn, Stats, Comparisons, and Outlook
* Torgeir Bryn Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ‎
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές Εβρέ Μπασκέτ
Κατηγορία:Καλαθοσφαιριστές πορτορικανικών συλλόγων‎‎
Κατηγορία:Καλαθοσφαιριστές Ζάλγκιρις Κάουνας‎‎
Κατηγορία:Καλαθοσφαιριστές Λε Μαν Σαρτ Μπασκέτ‎‎
Κατηγορία:Καλαθοσφαιριστές βελγικών συλλόγων‎
Κατηγορία:Καλαθοσφαιριστές Αουρόρα Μπάσκετ Γέζι
Ηρώ Μπέζου

Η **Ηρώ (Ηρώ-Ελένη) Μπέζου** (Αθήνα, 28 Δεκεμβρίου 1988) είναι Ελληνίδα ηθοποιός.

## Βιογραφία
Γεννήθηκε το 1988 στην Αθήνα. Οι γονείς της είναι οι ηθοποιοί Γιάννης Μπέζος και Ναταλία Τσαλίκη.

Είναι απόφοιτη της Δραματικής Σχολής του Εθνικού Θεάτρου. Η πρώτη της τηλεοπτική εμφάνιση έγινε στην παιδική της ηλικία, όταν συμμετείχε σε δύο επεισόδια της σειράς *[[Εκείνες κι εγώ]]*. Ως επαγγελματίας ηθοποιός, δουλεύει κατά κύριο λόγο στο θέατρο, σε παραστάσεις όπως *[[Το τρίτο στεφάνι]]*, *Αντιγόνη*, *[[Τραχίνιαι]]* και ''Ορέστης''. Επίσης, έχει δώσει τη φωνή της σε μεταγλωττίσεις για τα κινούμενα σχέδια. To 2019 τιμήθηκε με το θεατρικό βραβείο Μελίνα Μερκούρη για την παράσταση *[[Το φιντανάκι]]* του Παντελή Χορν.
Το 2021 έπαιξε στην τραγωδία Προμηθέας Δεσμώτης και την ίδια χρονιά σκηνοθέτησε το πρώτο της θεατρικό έργο με τίτλο Οι ναυγοί.

## Προσωπική Ζωή
Η Ηρώ είναι σε σχέση με τον επίσης ηθοποιό Μιχάλη Τιτόπουλο.

## Φιλμογραφία
### Τηλεόραση
* 1996 Εκείνες κι εγώ: Καλήν εσπέραν άρχοντες, Ο γάμος 
* 1999 Αριστοτέλης ο Άριστος   
* 2009 Bakugan (Τζούλι) 
* 2018 Ο Πρίγκιπας Δράκος (Κλόντια), Spirit Riding Free (Πρου)
* 2020 Mighty Express (Μαξ)  
* 2022 High School Musical: Το Μιούζικαλ: Η Σειρά (Κόρτνεϊ/Κάρολ)  
### Κινηματογράφος
* 2010 Πως να εκπαιδεύσετε το δράκο σας (Άστριντ)
* 2011 Το γάλα
* 2012 Μαδαγασκάρη 3: Οι φυγάδες της Ευρώπης (Τζία)
* 2013 Ο Έλβις είναι νεκρός (μικρού μήκους)
* 2014 Πώς να εκπαιδεύσετε το δράκο σας 2 (Άστριντ)
* 2016 Άφτερλωβ, Όντως φιλιούνται;
*2019 Πώς να εκπαιδεύσετε το δράκο σας 3 (Άστριντ)  
*2020 Fearless (Μέλανη) , Mighty Express: A Mighty Christmas (Max) 
*2022 Mighty Express: Train Trouble (Μαξ)

### Θέατρο
* 2010 Ορέστης
* 2011 Το τρίτο στεφάνι
* 2012 Μια γιορτή στου Νουριάν
* 2013 Αντιγόνη (του Ζαν Ανούιγ)
* 2013 Τραχίνιαι
* 2014 Συγχώρεσέ με
* 2014 Το κορίτσι που έπεσε στο πηγάδι
* 2015 Ο Άρντεν πρέπει να πεθάνει
* 2016 Ο Μαιτρ και η Μαργαρίτα
* 2016 Άνεμος
* 2018 Το φιντανάκι
* 2019 Κρατώντας μια σπίθα τρεμόσβηστη
* 2021 Προμηθέας Δεσμώτης 
* 2021 Οι ναυγοί (σκηνοθεσία)
* 2022 Ο θείος Βάνιας

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατηγορία:Απόφοιτοι της Δραματικής Σχολής του Εθνικού Θεάτρου
I'd Do Anything for Love (But I Won't Do That)

To **I'd Do Anything for Love (But I Won't Do That)** είναι ένα τραγούδι σε μουσική και στίχους Τζιμ Στέινμαν και πρωτοηχογραφήθηκε από τον Meat Loaf και τη Λόρεν Κρόσμπι. Το τραγούδι, συμπεριλήφθηκε στον δίσκο *[[Bat Out of Hell II: Back into Hell]]*, το 1993. Το single που κυκλοφόρησε την ίδια χρονιά σημείωσε μεγάλη επιτυχία, φτάνοντας νούμερο 1 σε charts 28 χωρών. Υπήρξε, επίσης, το πρώτο νούμερο 1 του Metal Loaf στα αμερικανικά charts Billboard Hot 100, καθώς και στα βρετανικά, όπου εκεί έγινε το single με τις περισσότερες πωλήσεις για το 1993. Μέσω του τραγουδιού, ο Metal Loaf, κέρδισε ένα Grammy Award for Best Solo Rock Vocal Performance.

## Παραπομπές


Κατηγορία:Τραγούδια του 1993
Κατηγορία:Singles του 1993
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στο Βέλγιο
Κατηγορία:Νούμερο 1 singles στην Αυστρία
Ματαράγκα Καρδίτσας

Η **Ματαράγκα** είναι το κεφαλοχώρι της Δημοτικής Ενότητας Άρνης του Δήμου Σοφάδων και ανήκει στην Περιφέρεια Θεσσαλίας, με 1.421 μόνιμους κατοίκους (απογραφή 2011). Έχει υψόμετρο 117 μέτρα από την επιφάνεια της θάλασσας. Οι περισσότεροι αποδίδουν την ονομασία του χωριού στο γεγονός ότι ήταν το μάτι (κέντρο) του κάμπου.

## Ιστορία
Στις αρχές του 20ου αιώνα οι Τούρκοι που κατείχαν τη **Ματαράγκα** έφυγαν για την Κωνσταντινούπολη πουλώντας ή νοικιάζοντας τα χωράφια που είχαν στην κυριαρχία τους.
Το χωρίο σαν κοινότητα άρχισε να λειτουργεί από το 1914. Πριν ανήκε στον Δήμο Τιτανίου (σημερινό Παλαμά). Το 1922 έγινε απαλλοτρίωση και το επίσημο συνεργείο μοίρασε τα χωράφια με κλήρους, που ο καθένας περιελάμβανε 70 στρέμματα. Το 1933 μοιράστηκαν τα οικόπεδα και το χωριό απλώθηκε στην έκταση που είναι σήμερα. Παλιά ήταν μαζεμένο σε τρεις μαχαλάδες (συνοικίες). Ο ένας λεγόταν Μπελίδικο, ο άλλος Μπασιώτικο και μεταξύ αυτών ήταν ο τρίτος που λεγότανε Μισιακός. Τα σπίτια του κάθε μαχαλά επικοινωνούσαν το ένα με το άλλο και ήταν όλα ίδια.

## Διοικητικά - Δημογραφικά
Η Ματαράγκα αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτώνται στον τότε δήμο Τιτανίου. Το 1912 με το ΦΕΚ 261Α - 31/08/1912 αποσπάται από το δήμο Τιτανίου και ορίστηκε έδρα της ομώνυμης νεοϊδρυθείσας κοινότητας.  Σύμφωνα με το Πρόγραμμα «Καλλικράτης» αποτελεί την κοινότητα Ματαράγκας που υπάγεται στη δημοτική ενότητα Άρνης του Δήμου Σοφάδων.

Οι απογραφές πληθυσμού μετά τον Β΄ Παγκόσμιο Πόλεμο είναι:

Οι διατελέσαντες πρόεδροι της κοινότητας (μεταπολιτευτικά) είναι:

...
*1956-1958 Σωτήριος Μπουντούρης
*1979-1982 Θωμάς Βασιλείου
*1983-1986 Βασίλειος Ζαρκινός
*1987-1990 Κωνσταντίνος Κουτσιομάνης
*1991-1998 Χαράλαμπος Παπαμαργαρίτης (τελευταίος κοινοτ
*άρχης)

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Meat Loaf

Ο **Μάικλ Λι Άντεϊ** (*αγγλ. Μάικλ Λι Άντεϊ*, 27 Σεπτεμβρίου 1947 - 20 Ιανουαρίου 2022) ήταν Αμερικανός τραγουδιστής, μουσικός, τραγουδοποιός, παραγωγός και ηθοποιός, που περισσότερο γνωστός είναι ως **Meat Loaf**.

## Καριέρα
Ως μουσικός έγινε ιδιαίτερα γνωστός για την τριλογία δίσκων *Bat Out of Hell* (1977, 1993 και 2006), η οποία συνολικά έχει πουλήσει πάνω από 43 εκατομμύρια αντίτυπα παγκοσμίως.  Ο πρώτος εκ των τριών δίσκος, μετά από 40 χρόνια, σχεδόν, συνεχίζει και πουλάει 200 χιλιάδες δίσκους ετησίως, το οποίο παρέμεινε στα charts για εννέα χρόνια, κάνοντας το έτσι ένα από τα πιο επιτυχημένα άλμπουμ όλων των εποχών. Οι ζωντανές εκτελέσεις του Meat Loaf χαρακτηρίζονται από θεατρικότητα, αλλά γνωστός επίσης έγινε και για το εύρος της φωνής του. Έχει εμφανιστεί σε περίπου 50 τηλεοπτικές σειρές και κινηματογραφικές ταινίες.

## Θάνατος
Ο Meat Loaf πέθανε στο Νάσβιλ του Τενεσί το βράδυ της 20ής Ιανουαρίου 2022 σε ηλικία 74 ετών από επιπλοκές της COVID-19. 

## Παραπομπές


## Εξωτερικοί σύνδεσμοι
* 
* 
* 
* 
* Meat Loaf at the Internet Off-Broadway Database
* Meat Loaf talks about meeting John Lennon, new album 'Hang Cool Teddy Bear' and more on New Zealand's The Rock radio station
* Behind The Music: Meat Loaf on VH1classic.com 

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Βραβευμένοι με Grammy
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
IPhone 7

Το **iPhone 7** και το **iPhone 7 Plus** είναι έξυπνα τηλέφωνα της Apple Inc. Αποτελούν τη δέκατη γενιά του iPhone. Ανακοινώθηκαν στις 7 Σεπτεμβρίου 2016, στο Bill Graham Civic Auditorium στο Σαν Φρανσίσκο από τον διευθύνοντα σύμβουλο της Apple, Τιμ Κουκ, και κυκλοφόρησαν στις 16 Σεπτεμβρίου 2016, διαδέχοντας τα iPhone 6S και iPhone 6S Plus. Η Apple κυκλοφόρησε επίσης τα iPhone 7 και iPhone 7 Plus σε πολλές χώρες παγκοσμίως τον Οκτώβριο του 2016. Τα iPhone 8 και iPhone 8 Plus τα διαδέχτηκαν στις 12 Σεπτεμβρίου 2017 και διακόπηκαν με την ανακοίνωση του το iPhone 11 και το iPhone 11 Pro στις 10 Σεπτεμβρίου 2019.

Ο συνολικός σχεδιασμός του iPhone 7 είναι παρόμοιος με το iPhone 6S και το iPhone 6. Οι αλλαγές που εισήχθησαν περιλαμβάνουν νέα χρώματα (Μαύρο ματ και Jet Black), αντοχή στο νερό και τη σκόνη, νέα επιλογή χωρητικότητας, στατικό κουμπί αρχικής οθόνης, αναθεωρημένες ζώνες κεραίας και την αμφιλεγόμενη αφαίρεση της υποδοχής ακουστικών 3,5mm. Το εσωτερικό υλικό της συσκευής έλαβε αναβαθμίσεις, συμπεριλαμβανομένου του A10 Fusion με βελτιωμένη απόδοση συστήματος και γραφικών, αναβαθμισμένες κάμερες 12 megapixel στο πίσω μέρος με οπτική σταθεροποίηση εικόνας σε όλα τα μοντέλα και έναν επιπλέον τηλεφακό αποκλειστικά για το iPhone 7. Επιπλέον, παρέχει βελτιωμένες (2x) δυνατότητες οπτικού ζουμ και λειτουργία πορτρέτου. Η μπροστινή κάμερα είναι η πρώτη στη σειρά με ανάλυση βίντεο 1080p (Full HD). Τα iPhone 7 & 7 Plus υποστηρίζονται από το iOS 10 έως το iOS 15 και είναι η τρίτη γενιά iPhone που υποστηρίζει έξι και μόνο έξι εκδόσεις του iOS πριν από τον τερματισμό της υποστήριξης, μετά το iPhone 5S.

## Παραπομπές


Κατηγορία:IPhone
Κατηγορία:IOS (Apple)
Ανάχωμα

thumb|250px|Αναχώματα κατά μήκος του ποταμού Λιντ στην Ελβετία
Το **ανάχωμα** είναι επιμήκες φυσικό ή τεχνητό φράγμα αποτελούμενο από χώμα. Βρίσκεται συνήθως παράλληλα στον ρου ενός ποταμού ή κατά μήκος επίπεδης ακτογραμμής. Ο κύριος στόχος των τεχνητών αναχωμάτων είναι η πρόληψη πλημμυρών στις γειτονικές εκτάσεις και να επιβραδύνουν τις φυσικές αλλαγές στο ρου μιας υδάτινης οδού ώστε να παρέχεται αξιόπιστη ναυτιλιακή κίνηση. Επίσης, περιορίζουν τη ροή ενός ποταμού, με αποτέλεσμα υψηλότερη και ταχύτερη κίνηση του νερού, ή να ενισχύσουν τις θίνες κατά μήκος των ακτών ή να κτιστούν γύρω από τα πόλντερ. Πέρα από τα μόνιμα αναχώματα, μπορούν να κατασκευαστούν και έκτακτα αναχώματα, π.χ. από αμμόσακους.

Κάποια από τα παλαιότερα γνωστά αναχώματα κατασκευάστηκαν από τον πολιτισμό της κοιλάδας του Ινδού από τα οποία εξαρτιόταν η αγροτική ζωή των Χαράπαν. Αναχώματα κατασκευάζονταν και στην αρχαία Αίγυπτο, με μία ομάδα αναχωμάτων κτισμένη κατά μήκος της αριστερής όχθης του Νείλου να έχει μήκος πάνω 1000 χιλιόμετρα, από το σύγχρονο Ασουάν μέχρι το δέλτα του Νείλου. Οι πολιτισμοί της Μεσοποταμίας και οι αρχαίοι Κινέζοι κατασκεύασαν επίσης μεγάλα αναχώματα.

## Παραπομπές


## Εξωτερικοί σύνδεσμοι
* 

Κατηγορία:Δομικά Έργα
Κατηγορία:Μηχανική Περιβάλλοντος
Κατηγορία:Γεωτεχνική μηχανική
Κατηγορία:Ποτάμιες και λιμνιαίες γεωμορφές
Μονάδες Ειδικών Αποστολών

Οι **Μονάδες Ειδικών Αποστολών (ΜΕΑ)** ήταν ένα ειδικό επίλεκτο σώμα της Αστυνομίας Πόλεων και, μετά την συγχώνευση Χωροφυλακής και Αστυνομίας Πόλεων, της νέας ενοποιημένης Ελληνικής Αστυνομίας. Δημιουργήθηκαν το 1978 και καταργήθηκαν το 1991. Οι άνδρες τους ήταν γνωστοί ως **'ΜΕΑτζήδες** και αρκετές φορές εμφανίζονταν με πολιτική περιβολή ή με μαύρες κουκούλες.

## Ιστορικό
Δημιουργήθηκαν το 1978, αρχικά ως μικρή *Διμοιρία Ειδικών Αποστολών* της Αστυνομίας Πόλεων, με διοικητή τον τότε αστυνόμο Α΄ Μιχάλη Γεωργακάκη (δημοκρατικός αξιωματικός διωγμένος από την χούντα). Μετά την άνοδο του ΠΑΣΟΚ στην εξουσία το 1981, οργανώθηκαν οι *Μονάδες Ειδικών Αποστολών (ΜΕΑ)*, πάλι με διοικητή τον Γεωργακάκη.

Η κυβέρνηση του Ανδρέα Παπανδρέου στελέχωσε τα ΜΕΑ με έμπιστους αστυνομικούς, οι οποίοι εκπαιδεύονταν στρατιωτικά στο  Κέντρο Εκπαίδευσης Ειδικών Δυνάμεων στο Μεγάλο Πεύκο, και χρησιμοποίησε τις μονάδες αυτές ως πολιτικά αξιόπιστη «πραιτωριανή φρουρά» και δύναμη άμεσης επέμβασης, αλλά και «''ως αιχμή του δόρατος της πολιτικής καταστολής. Ντυμένοι με πολιτικά, οι άνδρες τους μπορούσαν να διαλύουν στα μουλωχτά ανεπιθύμητες συγκεντρώσεις (όπως του κινήματος για το στρατό), χωρίς να εκτίθεται δημόσια η πολιτική ηγεσία της "Αλλαγής"».

Τον Απρίλιο του 1983 οι άνδρες των ΜΕΑ αντιμετώπισαν με επιτυχία αεροπειρατεία στο αεροδρόμιο του Ελληνικού. Τον Δεκέμβριο του 1984 τα ΜΕΑ κατέλαβαν τα Εξάρχεια σε επεισόδια με αναρχικούς, οι οποίοι διαμαρτύρονταν για την επίσκεψη στην Αθήνα του ακροδεξιού Γάλλου πολιτικού Ζαν-Μαρί Λε Πεν, ενώ τον Δεκέμβριο του 1987, κουκουλοφόροι άνδρες των ΜΕΑ ηγήθηκαν της επιχείρησης για την κατεδάφιση του παράνομου αντικυβερνητικού ραδιοφωνικού σταθμού FM 100 στην Θεσσαλονίκη και ξυλοκόπησαν τον τότε δήμαρχο Θεσσαλονίκης Σωτήρη Κούβελα.

Τα ΜΕΑ καταργήθηκαν επί κυβέρνησης του Κωνσταντίνου Μητσοτάκη.

## Δείτε επίσης
* Ο διοικητής των ΜΕΑ, Μιχάλης Γεωργακάκης, σε συνάντηση με τον πρωθυπουργό Ανδρέα Παπανδρέου, μετά την αεροπειρατεία στο Ελληνικό

## Παραπομπές


Κατηγορία:Ελληνική Αστυνομία
Κριστιάν Κλαβιέ

Ο **Κριστιάν Κλαβιέ** είναι Γάλλος κωμικός, ηθοποιός, σκηνοθέτης, σεναριογράφος και παραγωγός.

Γεννήθηκε το 1952 στο Παρίσι. Έχει διακριθεί κυρίως σε κωμικούς ρόλους και έχει γίνει γνωστός από τον ρόλο του Αστερίξ στις ταινίες Αστερίξ και Οβελίξ εναντίον Καίσαρα και Αστερίξ και Οβελίξ: Επιχείρηση Κλεοπάτρα με συμπρωταγωνιστή τον Ζεράρ Ντεπαρντιέ.

Ο Κλαβιέ έχει εκφράσει δημοσίως τις πολιτικές του πεποιθήσεις, καθώς υποστήριξε τον Νικολά Σαρκοζί στις προεδρικές εκλογές του 2007 και του 2012. Επίσης, διαφωνεί με τη πολιτική της κυβέρνησης του Φρανσουά Ολάντ να φορολογεί τα υψηλά εισοδήματα και γι' αυτό απέσυρε τα κεφάλαιά του από τη Γαλλία και από το 2012 ζει στο Λονδίνο.

## Επιλεγμένη φιλμογραφία
*1977 Το αίνιγμα
*1985 Slices of Life
*1986 Twist Again in Moscow
*1993 Οι επισκέπτες
*1994 Υπερκόπωση
*199 Φύλακες άγγελοι 
*1999 Αστερίξ και Οβελίξ εναντίον Καίσαρα
*2000 Οι άθλιοι
*2001 Οι περαστικοί 
*2002 Αστερίξ και Οβελίξ: Επιχείρηση Κλεοπάτρα
*2002 Ναπολέων
*2004 Τρελή καταδίωξη στην Κορσική
*2004 Δυο αδέλφια
*2006 Μοιραίος έρωτας
*2006 Φίλοι για πάντα
*2007 The Price to Pay
*2011 You Don't Choose Your Family
*2013 Θεέ μου, τι σου κάναμε;
*2013 Serial Teachers
*2014 Μην ενοχλείτε, παρακαλώ!
*2016 Πάμε για επανάσταση;
*2016 Όλα θα πάνε στραβά
*2017 Sivouplééé!

## Παραπομπές


Κατηγορία:Γάλλοι κωμικοί
Κατηγορία:Γάλλοι σεναριογράφοι
Κατηγορία:Γάλλοι παραγωγοί ταινιών
Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί θεάτρου
Κατηγορία:Γάλλοι ηθοποιοί τηλεόρασης
Κατηγορία:Γάλλοι σκηνοθέτες κινηματογράφου
Srpski film

Το ***Srpski film*** (σερβικά: *Српски филм*, διεθνής τίτλος: ***A Serbian Film***, ελληνικός τίτλος: ***Χασαπο-σέρβικο***) είναι μία σερβική ταινία τρόμου του 2010. Η παραγωγή και η σκηνοθεσία έγινε από τον Σρτζαν Σπασόγιεβιτς, το σενάριο γράφτηκε από τον ίδιο τον σκηνοθέτη και από τον Αλεξάνταρ Ραντιβόγιεβιτς. Πρωταγωνιστούν οι Σρτζαν Τοντόροβιτς, Γέλενα Γκαβρίλοβιτς και ο Σεργκέι Τριφούνοβιτς. 

Η υπόθεση της ταινίας επικεντρώνεται σε έναν πορνοστάρ, που έχει αποσυρθεί, και του οποίου του γίνεται πρόταση να συμμετάσχει σε μία σινεφίλ ταινία, όμως γρήγορα αντιλαμβάνεται ότι πρόκειται για μία ταινία πορνό, για ξεχωριστό κοινό, η οποία έχει, μεταξύ άλλων, θέματα όπως η νεκροφιλία και η παιδοφιλία. Η ταινία, από το ντεμπούτο της, συγκέντρωσε προσοχή εξαιτίας των λεπτομερών απεικονίσεων σε σκηνές βιασμού, νεκροφιλίας και παιδοφιλίας. Έτσι, η ταινία λογοκρίθηκε και απαγορεύτηκε σε αρκετές χώρες, όπως για παράδειγμα η Ισπανία, η Γερμανία, η Αυστραλία, η Νέα Ζηλανδία, η Νορβηγία και άλλες. Το έργο εξακολουθεί να είναι αμφιλεγόμενο μέχρι και σήμερα, ενώ έχει χαρακτηριστεί από μερικούς ως η πιο ενοχλητική ταινία που έχει γυριστεί ποτέ.

## Θεματική ανάλυση
Το *Srpski film* έχει χαρακτηριστεί ως μια κοινωνική αλληγορία. Ο Σέρβος σκηνοθέτης Σρτζαν Σπασόγιεβιτς είχε δηλώσει ότι η ταινία είναι "ένα ημερολόγιό για την κακοποίησή μας από τη σερβική κυβέρνηση. Δείχνει τη μονολιθική δύναμη των ηγετών που σε υπνωτίζουν και σε αναγκάζουν να κάνεις πράγματα που δεν θέλεις. Πρέπει να αισθανθείς τη βία για να καταλάβεις τι είναι".

Σε μια συνέντευξη τον Μάϊο του 2010, την περίοδο της κυκλοφορίας της, ο Σπασόγεβιτς είπε ότι η ταινία "καταγγέλλει τον φασισμό της πολιτικής ορθότητας". Ερωτηθείς από τα κροατικά ΜΜΕ σχετικά με το εάν η βία αφορούσε τα εγκλήματα που διέπραξαν οι Σέρβοι στρατιώτες κατά τη διάρκεια των Γιουγκοσλαβικών Πολέμων, ο Σπασόγεβιτς απάντησε: "Το *Srpski film* δεν αγγίζει θέματα πολέμου, αλλά μεταφορικά πραγματεύεται τις συνέπειες της μεταπολεμικής κοινωνίας και έναν άνθρωπο που τον εκμεταλλεύονται στα άκρα όταν αυτός θέλει να εξασφαλίσει την επιβίωση της οικογένειάς του".

## Γυρίσματα
Η ταινία γυρίστηκε στο Βελιγράδι σε 61 ημέρες. Όσον αφορά τα πρακτικά εφέ, οι σκηνές βίας έγιναν κατεξοχήν πάνω σε ειδικές κούκλες. Επίσης, η ασφάλεια των παιδιών ήταν πάντα πρώτη προτεραιότητα. Αν οι σκηνές ήταν γλαφυρές, όλα τα πλάνα των ανηλίκων γυρίστηκαν χωριστά.

## Παραπομπές


## Εξωτερικοί σύνδεσμοι

*  (Serbia)
*  (US)
* 
* 

Κατηγορία:Ταινίες του 2010
Κατηγορία:Σερβόφωνες ταινίες
Κατηγορία:Ουκρανόφωνες ταινίες
Κατηγορία:Αγγλόφωνες ταινίες
Κατηγορία:Σουηδόφωνες ταινίες
Κατηγορία:Σερβικές ταινίες
Κατηγορία:Σερβικές δραματικές ταινίες
Κατηγορία:Ταινίες τρόμου
Κατηγορία:Ερωτικές θρίλερ ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες exploitation
Κατηγορία:Ταινίες σχετικά με σεξουαλική κακοποίηση
Κατηγορία:Θρίλερ ταινίες
Κατηγορία:Ταινίες με θέμα την παιδοφιλία
Κατηγορία:Ταινίες γυρισμένες στη Σερβία
Σαλμάν Ρούσντι

Ο **Αχμάντ Σαλμάν Ρούσντι** (αγγλικά: *Ahmad Salman Rushdie*, 19 Ιουνίου 1947) είναι Βρετανός συγγραφέας ινδικής καταγωγής. Κέρδισε το βραβείο Πούλιτζερ το 1981 για το μυθιστόρημα του με τίτλο *[[Τα παιδιά του μεσονυκτίου]].* Στα περισσότερα έργα του η πλοκή εξελίσσεται στην Ινδία, και στη γραφή του χρησιμοποιεί στοιχεία μαγικού ρεαλισμού μαζί με ιστορική μυθοπλασία. Το έργο του χαρακτηρίζεται από την εξέταση των πολλών συνδέσεων, διαταραχών, και μεταναστεύσεων μεταξύ των ανατολικών και δυτικών πολιτισμών.

Το 4ο του έργο με τίτλο *[[Σατανικοί Στίχοι]]* εκδόθηκε το 1988, και αποτέλεσε το επίκεντρο μεγάλης αναταραχής σε αρκετές χώρες του μουσουλμανικού κόσμου. Δέχτηκε πολλές απειλές για τη ζωή του, καθώς και εκδόθηκε θρησκευτικό διάταγμα που διέταζε την δολοφονία του από τον Αγιατολάχ Χομεϊνί, ανώτατο θρησκευτικό ηγέτη του Ιράν. Ως συνέπεια των απειλών αυτών, η βρετανική κυβέρνηση έθεσε τον Ρούσντι υπό αστυνομική προστασία. Στο βιβλίο του που κυκλοφόρησε το 2012 με τίτλο *Τζόσεφ Άντον*, περιέγραψε τη ζωή του κατά την περίοδο όπου εξελίχθηκαν τα γεγονότα σχετικά με την αντίδραση στους *Σατανικούς Στίχους*.

Το 1983 ο Ρούσντι εκλέχτηκε εταίρος της βρετανικής βασιλικής εταιρείας λογοτεχνίας, η οποία είναι ο ανώτατος πνευματικός οργανισμός για την λογοτεχνία στη χώρα. Ακολούθως τιμήθηκε με την διάκριση του ταξιάρχη των τεχνών και των γραμμάτων της Γαλλίας το 1999, και το 2007 χρίστηκε ιππότης από την βασίλισσα Ελισάβετ Β´ του Ηνωμένου Βασιλείου για τις υπηρεσίες του στην λογοτεχνία. Το 2008, η εφημερίδα *[[The Times]]* του Λονδίνου, τον κατέταξε 13ο στον κατάλογο που συνέταξε για τους σπουδαιότερους 50 συγγραφείς από το 1945 και έπειτα.

Από το 2000, ο Ρούσντι ζει στις Ηνωμένες Πολιτείες όπου εργάζεται στο πανεπιστήμιο Έμορυ, ένω έγινε και μέλος της Αμερικανικής Ακαδημίας Τεχνών και Γραμμάτων. 

Στις 12 Αυγούστου 2022, ο Ρούσντι μαχαιρώθηκε από έναν άνδρα ενώ πήγαινε να δώσει μια διάλεξη σε μια εκδήλωση στο Σατόκουα της Νέας Υόρκης. Ως αποτέλεσμα της επίθεσης, ο Ρούσντι έχει πλέον χάσει την όρασή του από το ένα μάτι, καθώς και την ικανότητα να χρησιμοποιεί το ένα του χέρι.

## Παραπομπές


Κατηγορία:Βρετανοί συγγραφείς
Αλ-Μπιρούνι

Ο **Αμπού Ρεϊχάν Μοχάμετ ιμπν Αχμάντ Αλ-Μπιρούνι** (περσικά: ابوریحان بیرونی), 4/5 Σεπτεμβρίου 973 – 13 Δεκεμβρίου 1048), γνωστός ευρύτερα ως **Αλ Μπιρούνι** (), ήταν Χάζαρος Ιρανός πολυμαθής λόγιος. Θεωρείται ως ένας από τους σπουδαιότερους μουσουλμάνους λόγιους της χρυσής ισλαμικής εποχής, και ασχολήθηκε με την φυσική, μαθηματικά, αστρονομία, και φυσικές επιστήμες, καθώς και διακρίθηκε ως ιστορικός και γλωσσολόγος. Γνώριζε επίσης την γλώσσα των Χαζαρικών, καθώς και Περσικά, Αραβικά, Σανσκριτικά, Ελληνικά, Εβραϊκά, και Συριακά.

Πέρασε μεγάλο μέρος της ζωής του στο Γκαζνί -πόλη στο σημερινό Αφγανιστάν-, το οποίο κατά τον 11 αιώνα ήταν η πρωτεύουσα της δυναστείας των Γαζναβιδών. Το 1017 ταξίδεψε στην Ινδική υποήπειρο και έγραψε το έργο *Ταρίκ αλ Χιντ* (*Ιστορία της Ινδίας*), αφότου μελέτησε τις ινδικές θρησκείες. Ήταν αντικειμενικός παρατηρητής σχετικά με τα έθιμα και ήθη των διαφόρων εθνών στην Ινδία, και χαρακτηρίστηκε ως *αλ Ουστάντ* (*ο δάσκαλος*) για την εξαιρετική κάλυψη που παρείχε ως προς την ζωή στην Ινδία στις αρχές του 11ου αιώνα. 

Συνεισέφερε επίσης σημαντικά και στις γεωεπιστήμες, και θεωρείται ως ο πατέρας της γεωδαισίας για τις σημαντικές ανακαλύψεις που έκανε στο πεδίο αυτό.

## Παραπομπές


Κατηγορία:Ιρανοί συγγραφείς
Κατηγορία:Ιρανοί επιστήμονες
Όρη Ζάγκρος

Τα **όρη Ζάγκρος** ή **Ζάγρος** (περσικά:رشته كوه زاگرس, κουρδικά: زنجیره‌ کوێی زاگرۆس / *Çiyayên Zagrosê*, Λουριτικά: کو یه لی زاگروس,  , , Αραμαϊκά: ܛܘܪ ܙܪܓܣ,)  αποτελούν την μεγαλύτερη οροσειρά του Ιράν, Ιράκ και της νοτιοανατολικής Τουρκίας. 

Η οροσειρά έχει συνολικό μήκος 1.500 χλμ (932 μίλια), ξεκινά από το βορειοδυτικό Ιράν καλύπτοντας την μεγαλύτερη έκταση των δυτικών συνόρων της χώρας, και συνεχίζει καθόλη την έκταση του δυτικού και νοτιοδυτικού ιρανικού υψιπεδίου, καταλήγοντας στα στενά του Ορμούζ. Το υψηλότερο σημείο στα όρη Ζάγκρος είναι η Ντένα. Τα όρη αυτά θεωρούνται ιερά από τους Κούρδους.

## Παραπομπές


## Εξωτερικοί σύνδεσμοι
* 

Κατηγορία:Οροσειρές της Ασίας
Κατηγορία:Ιρανικό Κουρδιστάν